stanford-oval/wikipedia huggingface dataset:
דיסבורג
תשתיות וכלכלה > נמל דיסבורג

נמל דיסבורג – "Duisport", נחשב לנמל היבשת הגדול ביותר בעולם וכנקודת הציון החשובה של העיר. יש לו מעמד של נמל ים, והוא משרת מדי שנה מעל ל-20,000 אוניות מאירופה, מאפריקה ומהמזרח הרחוק. בכל שנה מטופלים בנמל סביבות 40 מיליון טון של סחורות מכל הסוגים. השטח המרכזי של הנמל משתרע על 740 דונם, ועוד 21 אגנים תופסים שטח של יותר מ-180 דונם לאורך של 40 ק"מ. בנוסף ישנו בנמל מרכז לוגיסטי אשר חולש על שטח של 265 דונם. לחברות פרטיות רבות יש גם מתקנים פרטיים משלהן בנמל, והמחזור הכולל הוא מעל 110 מיליון טון.
מרבית רציפי הנמל ממוקמים בשפך של נהר הרוהר, שם הוא מתחבר עם נהר הריין. מדי שנה מגיעים לנמל מעל 40 מיליון טונות של סחורות על כ-20,000 ספינות.
תשתיות וכלכלה > תעסוקה

דיסבורג עודנה המרכז החשוב ביותר של תעשיית הפלדה במרכז אירופה. כל שבעת כבשני ההדף הקיימים עדיין בחבל הרוהר ממוקמים בשטח העיר. כמחצית מכלל ברזל-יציקה המיוצר בגרמניה ושליש מהפלדה הגולמית מיוצרים בדיסבורג.
עם זאת, בסיס המבנה הכלכלי של העיר הוא תעשיות הכימיה והנייר, ציוד, מכונות, חברות בניית ספינות, יצרני מכשירים מדויקים וחברות ידועות בתעשיית המזון והמשקאות. בנוסף, ממוקמות בדיסבורג גם חברות שירות גדולות בתחומי המסחר, התחבורה והלוגיסטיקה.
תרבות ופנאי

דיסבורג מציעה מגוון רחב של אירועי תרבות. בין החשובים שבהם: פסטיבל התרבות Duisburger Akzente הנערך מדי שנה מאז 1977 (למעט 2005) אשר מתמקד בכל שנה בנושא אחר באמצעות הצגות תיאטרון, אמנות חזותית, ספרות ומחול; פסטיבל המוזיקה Traumzeit-Festival המשלב מגוון סגנונות מוזיקליים, כגון מוזיקת ג'אז, פופ, מוזיקת עולם, רוק, מוזיקה קלאסית ומוזיקה אלקטרונית; פסטיבל האמנות הבינלאומי RuhrTriennale; וכמו כן פסטיבל הפסנתר.
תרבות ופנאי > מוזיאונים ואמנות

בדיסבורג פועלים 16 מוזיאונים ובתי תצוגה. Lehmbruck Museum הוא מוזיאון לאומנות הפיסול עם דגש על יצירותיו של וילהלם להמברוק (1881-1919). בנוסף לעבודותיו של להמברוק, המוזיאון מציג גם אוספים של פיסול בינלאומי מודרני, ופיסול וציור מתקופת האקספרסיוניזם הגרמני. המוזיאון, אשר נבנה על ידי בנו של להמברוק בשנת 1964, ממוקם באמצע הפארק העירוני ע"ש עמנואל קאנט ומוקף בגן עם למעלה מ-40 פסלים.
המוזיאון לאמנות מודרנית Küppersmühle שוכן במבנה תעשייתי בן 7 קומות בשטח הנמל הפנימי של העיר. המבנה שימש כמטחנת קמח בין השנים 1860 ועד ל-1972 ולאחר סגירת המפעל הפך בשנת 1999 למוזיאון, עם חלל תצוגה של 3,600 מ"ר. המוזיאון מכיל כ-800 עבודות אמנות של למעלי מ-40 אמנים גרמנים. זהו אחד האוספים הנרחבים ביותר במדינה של האמנות הגרמנית לאחר מלחמת העולם השנייה.
גם המוזיאון לתולדות התרבות וההיסטוריה של העיר ממוקם במבנה אשר שימש בעברו כאסם תבואה. הוא הפך למוזיאון בשנת 1991. המוזיאון ידוע בעיקר בזכות הגלובוסים ההיסטוריים יקרי הערך מהאוסף של Mercator, אשר הוקדש לעבודת החיים של המתמטיקאי והקרטוגרף גרהרד מרקטור. במבנה זה שוכן גם המוזיאון Stadt Königsberg, אשר מתאר את ההיסטוריה של העיר תחת שליטה פרוסית.
מוזיאון DKM שבמרכז העיר וגלריית DKM הממוקמת בנמל הפנימי, נתמכים שניהם על ידי קרן פרטית לאומנות בעלת שם זהה. בעוד המוזיאון מציג לציבור, לצד התערוכות המשתנות, את אוסף האומנות הפרטי של הפטרונים דירק קראמר וקלאוס מאס, הגלריה מוקדשת אך ורק לאמנות עכשווית.
תרבות ופנאי > תיאטרון

תיאטרון דיסבורג, אשר נבנה בסגנון נאו-קלאסי בשנת 1912 על פי עיצובו של האדריכל מרטין דולפר, נחשב למרכז התרבותי של העיר. מאז שנת 1956 התיאטרון מארח תחת קורת גג אחת גם את הפילהרמונית של דואיסבורג ואת "דויטשה אופר על הריין" (The Deutsche Oper am Rhein), שהיא קהילת התיאטרון של הערים השכנות דיסלדורף ודיסבורג, המציגות בנוסף לאופרות גם מופעי מחול ובלט.
עוד פועלים בעיר תיאטרון הקברט "Die Säule" בשכונת דלביירטל, התיאטרון הקטן Friemersheim, תיאטרון הילדים והנוער "Kom'ma" ותיאטרון הקברט Meiderich.
תרבות ופנאי > בתי קולנוע

קומפלקס הקולנוע הענק UCI-Multiplex-Kino הממוקם בקרבה לתחנה המרכזית של העיר מקרין בכל יום מעל 12 סרטים. בנוסף אליו, ממוקם על כיכר Dellplatz בית-הקולנוע Forum אשר נבנה ב-1970 בסגנון אדריכלי של שנות ה-50 ובו שוכן ארכיון סרטים היסטורי חשוב. בית קולנוע זה מארח בכל שנה את שבוע הקולנוע של דיסבורג. בנוסף, מאז 1996 מתקיים מהלך חודשי הקיץ קולנוע פתוח תחת כיפת השמיים בפארק העירוני הלאומי Landschaftspark Nord ובו מוקרנים לצד סרטי קולנוע עכשוויים גם יצירות קולנוע קלאסיות.
ספורט > מועדוני ספורט

דיסבורג הוא מקום מושבם של איגוד הספורט הלאומי של נורדריין וסטפאליה, של הפדרציה של מערב גרמניה לכדורגל ואתלטיקה, של הפדרציה הגרמנית לשיט בקאנו וכן ארגוני ספורט לאומיים אחרים.
מועדון הספורט המפורסם ביותר בדואיסבורג הוא MSV דיסבורג, שנוסד בשנת 1902. המועדון מפורסם בזכות קבוצת הכדורגל שלו, אשר זכתה לכינוי "הזברות" בגלל גופיות הפסים של שחקני הקבוצה. בשנת 1963 המועדון MSV היה אחד המייסדים של בונדסליגה ובאותו הזמן נחשבה דיסבורג למעוז הכדורגל של אזור הרוהר. בעיר פעלו בסך הכל שלושה מועדוני כדורגל גדולים, ידועים ארצית, אם כי אף אחד מהם מעולם לא הצליח לתעד הצלחות לאומיות.
קבוצת הכדורגל לנשים FCR 2001 Duisburg (לשעבר FC Rumeln-Kaldenhausen) נחשבת לאחת הקבוצות הכי טובות במדינה וזכתה במהלך השנים בתארים נחשבים, כגון אליפות גרמניה 1995 וגביע אופ"א בשנת 2009. מאז פשיטת רגל של מועדון הספורט FCR בשנת 2013, הקבוצה משתייכת למחלקת הכדורגל לנשים של MSV .
מועדון ספורט הקרח Füchse Duisburg השתתף עד לשנת 2009 בליגת ההוקי הארצית של גרמניה אך ירד לליגה השלישית. המועדון Füchse Duisburg הוא היורש של מועדון ההוקי קרח Duisburg SC, שהיה פעיל מ-1979 עד 1981 בליגה הגרמנית הגבוהה ביותר.
ספורט > אירועי ספורט

בדיסבורג מתקיימים אירועי ספורט רבים לאורך כל השנה. האירועים המפורסמים ביותר כוללים את המרתון של ריין-רוהר ואת "יום הריקודים של דיסבורג". בין האירועים הנוספים ניתן למנות את: מרתון היזמים למען צדקה, AOK – סדרת אירועי ריצת חורף הנחשבים לגדולים בגרמניה, וכן Kaiserbergfest – פסטיבל הספורט המסורתי שמתקיים בדיסבורג החל שנת 1883 בפארק הספורט העירוני.
דיסבורג ידועה גם בארגון של אירועי ספורט בינלאומיים, במיוחד על ארגון אליפות העולם לחתירה בסירות קאנו אשר מתקיימת בפארק הספורט העירוני. בשנת 2013 הגיעו להשתתף בתחרות מתחרים מ-78 מדינות.
גנים וטבע עירוני

יערות עירוניים תופסים 2,500 דונם משטח העיר דיסבורג. היער העירוני Duisburg city forest הוא השלישי בגודלו בגרמניה, לאחר היער גרונוולד בברלין והיער Eilenriede בהאנובר. בנוסף, ישנם בעיר תריסר פארקים, כשהגדולים בהם הם Stadtpark ברובע מידריך, הפארק Biegerpark ברובע הוקינגן ופארק Revierpark Mattlerbusch אשר נבנה בשנת 1979 על שטח של 80 דונם בשכונת המבורן.
עם זאת, הפארק המרשים והמפורסם מכולם הוא פארק אדריכלות הנוף Duisburg-Nord אשר דורג על ידי העיתון הבריטי The Guardian בתור אחד מעשרת הפארקים היפים בעולם, לצד הפארקים של ניו-יורק, פאריס, לונדון וברצלונה. פארק בינלאומי זה, המשתרע על פני שטח של כ-200 דונם, הוקם על שטח אשר שימש בעבר כאתר של עבודות התכה. הפארק מציע כיום אפשרויות בילוי מגוונות לכל המשפחה, ביניהם טיפוס וסיור בבונקרים ישנים או צלילה בתוך גזומטר. מדי שנה נערכים כאן סביבות 470 אירועים מסוגים שונים כגון ירידים וקונצרטים. בכל שנה מבקרים בפארק יותר מ-700,000 מבקרים והוא מהווה את אחת מנקודות העוגן של מסלול המורשת התעשייתית באירופה ואת מסלול המורשת התעשייתית באזור הרוהר.
בדיסבורג ישנם שני גנים בוטניים. הגן הקטן והישן יותר Duissern נוסד ב-1890 ובו צומחים בעיקר צמחים מקומיים וחבצלות. הוא פתוח למבקרים כל השנה והכניסה אליו ללא תשלום. הגן הבוטני הגדול יותר הוקם בשנת 1905 במחוז Hamborn. הגן מכיל כ-2,500 מינים של צמחים טרופיים וסובטרופיים בשש חממות, על שטח של 2,000 מ"ר.
גן החיות של דיסבורג הוקם בשנת 1934 והוא נחשב כיום כאחד הגנים הזואולוגיים המודרניים והגדולים ביותר בגרמניה. כאן חיים כ-2,179 בעלי חיים מ-274 מינים שונים (נכון לשנת 2008), ביניהם גם חיות נדירות כמו קואלות, וומבאטים, פוסות ודולפיני נהרות. גן החיות מפורסם במיוחד בזכות הדולפינריום שלו, שנבנה בשנות ה-60 ועבר עבודות מודרניזציה ב-1995. מדי שנה מבקרים במקום מעל מיליון בני אדם.
הקהילה היהודית

בית הכנסת הישן של דיסבורג נבנה באזור הנמל בשנת 1875. הוא הוצת ונהרס בליל הבדולח ב-1938.
ב-1968 התאחדו הקהילות היהודיות של דיסבורג, אוברהאוזן ומילהיים על הרוהר, ויצרו קהילה דתית משותפת, הקהילה היהודית של דיסבורג-מולהיים/רוהר-אוברהאוזן. בשנות התשעים עלה מספרם של חברי הקהילה, כתוצאה מהגעת יהודים ממדינות ברית המועצות לשעבר, ליותר מ-2,800.
ב-1999 החליטו שלוש הקהילות על הקמת מרכז תרבותי חדש בדיסבורג באזור הנמל, בסמוך לפארק הזיכרון על שם יצחק רבין. המרכז כולל בית כנסת חדש, שתוכנן על ידי האדריכל הישראלי צבי הקר.
ערים תאומות

עריה התאומות של דיסבורג הן:
בריטניה פורטסמות', אנגליה, בריטניה (מ־1950)
צרפת קאלה, או-דה-פראנס, צרפת (מ־1964)
טוגו לומה, טוגו (מ־1973)
הרפובליקה העממית של סין ווהאן, הרפובליקה העממית של סין (מ־1982)
ליטא וילנה, ליטא (מ־1985)
טורקיה גזיאנטפ, טורקיה (מ־2005)
רוסיה פרם, רוסיה (מ־2007)
הונדורס סן פדרו סולה, הונדורס (מ־2008)
ארצות הברית פורט לודרדייל, פלורידה, ארצות הברית (מ־2011)
גלריה

רובעי העיר
תבליט המציג את מפגש הנהרות רוהר וריין
בית הכנסת בדיסבורג
מצבתו של משה קצנברג בדיסבורג, נפטר ב-1900
הערות שוליים

↑  בגרמנית נהגה השם כ-Düsburg; נכתב גם דויסבורג, דואיסבורג
↑  Allied War Criminals of WWII
| --- | --- |
בקרת זהויות :  NLI: 987007548089705171  BnF: cb11974263q (data)  GND: 4013284-5  LCCN: n79079594  MusicBrainz: 71730bfd-9d1e-4b8a-a0d6-007150cdacea  NKC: ge134138  RERO: 02-A016526407  VIAF: 139543031   WorldCat (עם VIAF): 139543031
ה'תקס"ו

ה'תקס"ו (5,566) ובקיצור תקס"ו – היא שנה עברית  אשר החלה ביום א' בתשרי, אור ל-24 בספטמבר 1805, והסתיימה ביום כ"ט באלול, 12 בספטמבר 1806.
המולד של תשרי חל ביום שלישי, 0 שעות ו-274 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנה ראשונה לשמיטה, ושנת 18 במחזור העיבור ה-293. תקופת ניסן שבשנה זו היא תחילת שנת 22 (סימנה כבלבז) במחזור השמש ה-199.
שנה זו היא שנת 1,737 לחורבן הבית, ושנת 2,117 לשטרות.
לפי דברי רוב הראשונים שנה זו היא שנת היובל.
אירועים

י"א בטבת – נפוליאון מבטל את השימוש בלוח השנה המהפכני בצרפת.
נולדו

כ"ה בשבט – רבי יצחק אייזיק ספרין, האדמו"ר מקומרנא
רבי אברהם טברסקי, האדמו"ר הראשון של חסידות טריסק
רבי שמואל אביגדור תוספאה, אב"ד קרלין, מחבר הפירוש "תנא תוספאה" על התוספתא, וספר השו"ת "שאילת שמואל".
נפטרו

י"ב בטבת – רבי משה מפשוורסק, אדמו"ר חסידי, סופר סת"ם ומחבר ספר "אור פני משה".
י"א באדר – רבי חיים יוסף דוד אזולאי (החיד"א), מגדולי פוסקי ההלכה, מקובל, שד"ר, ביבליוגרף והיסטוריון. (נולד בה'תפ"ד)
א' בניסן – רבי שמואל הלוי קעלין, פוסק וראש ישיבה בבוסקוביץ, בעל 'מחצית השקל'. (נולד בה'תפ"ד)
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
הערות שוליים

↑  ראו למשל בעל המאור עבודה זרה ט:
היסטוריה של עם ישראל
דניס פטרשוב

דניס יבגנייביץ' פטרשוב (בקירגיזית:  Денис Евгеньевич Петрашов; נולד ב-1 בפברואר 2000) הוא שחיין יהודי-קירגיזי, אלוף המכביה (2022) במשחים ל-100 מטר חזה ול-200 מטר חזה וזוכה מדליית ארד באליפות המכללות (2024) במשחה ל-100 יארד חזה.
ביוגרפיה

פטרשוב נולד בבישקק שבקירגיזסטן. אביו הוא השחיין האולימפי לשעבר, יבגני פטרשוב (אנ'), שהשתתף בשלוש אולימפיאדות.
ביוגרפיה > 2015

באליפות העולם שנערכה בקאזאן שברוסיה באוגוסט סיים במקום 50 במשחה ל-200 מטר חזה בתוצאה של 2:22.84 דקות.
ביוגרפיה > 2016

באולימפיאדת ריו דה ז'ניירו שנערכה באוגוסט סיים במקום 38 במשחה ל-200 מטר חזה בתוצאה של 2:16.57 דקות.
באליפות אסיה שנערכה בטוקיוש ביפן בנובמבר סיים במקום שישי במשחה ל-200 מטר חזה בתוצאה של 2:17.45 דקות, במקום 17 במשחה ל-100 מטר חזה בתוצאה של 1:04.28 דקות, ובמקום 19 במשחה ל-50 מטר חזה בתוצאה של 30.08 שניות.
ביוגרפיה > 2017

במכביה העשרים שנערכה ביולי סיים במקום חמישי במשחה ל-100 מטר חזה בתוצאה של 1:03.37 דקות ובמקום חמישי במשחה ל-200 מטר חזה בתוצאה של 2:18.84 דקות.
באליפות העולם שנערכה בבודפשט שבהונגריה ביולי סיים במקום 32 במשחה ל-200 מטר חזה בתוצאה של 2:18.43 דקות, ובמקום 48 במשחה ל-100 מטר חזה בתוצאה של 1:03.14 דקות.
ביוגרפיה > 2018 > סגן אלוף אולימפי לנוער

באולימפיאדת הנוער בואנוס איירס שנערכה באוקטובר זכה במדליית כסף במשחה ל-100 מטר חזה בתוצאה של 1:01.34 דקות. בנוסף, סיים במקום שביעי במשחה ל-50 מטר חזה בתוצאה של 28.70 שניות ובמקום תשיעי במשחה ל-200 מטר חזה בתוצאה של 2:16.70 דקות.
באליפות העולם בבריכת 25 מטר שנערכה בהאנגג'ואו שברפובליקה העממית של סין בדצמבר סיים במקום 33 במשחה ל-200 מטר חזה בתוצאה של 2:11.27 דקות, ובמקום 41 במשחה ל-100 מטר חזה בתוצאה של 1:00.49 דקות.
ביוגרפיה > 2019

באליפות העולם שנערכה בקוואנגג'ו שבקוריאה הדרומית ביולי סיים במקום 24 במשחה ל-200 מטר חזה בשיא קירגיזסטן חדש של 2:11.65 דקות, ובמקום 28 במשחה ל-100 מטר חזה בתוצאה של 1:00.94 דקות.
ביוגרפיה > 2021

באולימפיאדת טוקיו שנערכה ביולי סיים במקום 18 במשחה ל-200 מטר חזה בשיא קירגיזסטן חדש של 2:10.07 דקות, ובמקום 27 במשחה ל-100 מטר חזה בתוצאה של 1:00.23 דקות.
באליפות העולם בבריכת 25 מטר שנערכה בדצמבר סיים במקום 17 במשחה ל-200 מטר חזה בתוצאה של 2:07.18 דקות, ובמקום 23 במשחה ל-50 מטר חזה בתוצאה של 27.14 שניות. בנוסף, נפסל במשחה ל-100 מטר חזה.
ביוגרפיה > 2022

באליפות העולם שנערכה בבודפשט ביוני סיים במקום 12 במשחה ל-200 מטר חזה בתוצאה של 2:11.00 דקות, במקום 20 במשחה ל-50 מטר חזה בשיא קירגיזסטן חדש של 27.89 שניות, ובמקום 20 במשחה ל-100 מטר חזה בתוצאה של 1:00.86 דקות.
ביוגרפיה > 2022 > אלוף המכביה

במכביה העשרים-ואחת זכה בשתי מדליות זהב, במשחה ל-100 מטר חזה בשיא מכביה חדש של 1:00.46 דקות, ובמשחה ל-200 מטר חזה בתוצאה של 2:13.19 דקות.
באליפות העולם בבריכת 25 מטר שנערכה במלבורן שבאוסטרליה בדצמבר סיים במקום 15 במשחה ל-200 מטר חזה בתוצאה של 2:06.62 דקות, במקום 21 במשחה ל-50 מטר חזה בשיא קירגיזסטן חדש של 26.71 דקות, ובמקום 24 במשחה ל-100 מטר חזה בשיא קירגיזסטן חדש של 58.21 דקות.
ביוגרפיה > 2023

באליפות העולם שנערכה בפוקואוקה שביפן ביולי סיים במקום 13 במשחה ל-100 מטר חזה בשיא קירגיזסטן חדש של 59.78 שניות, זאת לאחר שבשלב המוקדמות קבע שיא קירגיזסטן חדש של 59.91 שניות. בנוסף, סיים במקום 19 במשחה ל-50 מטר חזה בתוצאה של 27.48 שניות. הוא נפסל בשלב המוקדמותת במשחה ל-200 מטר חזה.
ביוגרפיה > 2024

באליפות העולם שנערכה בדוחה שבקטר בפברואר סיים במקום עשירי במשחה ל-200 מטר חזה בתוצאה של 2:10.81 דקות, במקום 13 במשחה ל-50 מטר חזה בתוצאה של 27.20 שניות, בשלב המוקדמות קבע שיא לאומי חדש של 27.10 שניות ובמקום 13 במשחה ל-100 מטר חזה בתוצאה של 59.82 שניות.
ביוגרפיה > 2024 > מדליית ארד באליפות המכללות

באליפות המכללות שנערכה באינדיאנפוליס, אינדיאנה בסוף מרץ אותה שנה כשחיין אוניברסיטת לואיוויל הוא זכה במדליית ארד במשחה ל-100 יארד חזה בתוצאה של 50.91 שניות, אחרי ליאם בל מאוניברסיטת קליפורניה בברקלי ובריאן בנזינג מאוניברסיטת טוסון (50.59 שניות).
שיאים אישיים > בריכה אולימפית

50 מטר חזה: 27.10 שניות (2024), שיא קירגיזסטן
100 מטר חזה: 59.43 שניות (2023), שיא קירגיזסטן
200 מטר חזה: 2:10.07 דקות (2021), שיא קירגיזסטן
שיאים אישיים > בריכת 25 מטר

50 מטר חזה: 26.71 שניות (2022), שיא קירגיזסטן
100 מטר חזה: 58.21 שניות (2022), שיא קירגיזסטן
200 מטר חזה: 2:05.39 דקות (2021), שיא קירגיזסטן
הונדה N-Van

| --- | --- |

Honda N-VAN
 מאפיינים כלליים
 יצרן:  הונדה
 שנות ייצור:  מ-2018
 הרכבה:  יפן יפן
 מודל קודם:  Honda Acty (אנ')  Honda Vamos (אנ') (דגם "Hobio")
 אורך:  3,395 מ"מ
 רוחב:  1,475 מ"מ
 גובה:  1,950 מ"מ
 משקל:  930-1,020 ק"ג (ריק)
 בסיס גלגלים:  2,520 מ"מ
 מפרט טכני
 מנוע:  3 צילינדרים, 656 סמ"ק, המפיק 64 כ"ס ב-6,000 סל"ד, מנוע "הונדה" מסוג "S07B"  3 צילינדרים, 658 סמ"ק, המפיק 53 כ"ס ב-6,800 סל"ד, מנוע "הונדה" מסוג "S07B"
 הילוכים:  תמסורת ידנית - 6 מהירויות  תמסורת אוטומטית רציפה מסוג "CVT"
 מהירות מרבית:  130 קמ"ש (מנוע 658 סמ"ק, הנעה 4x4, תמסורת אוטומטית רציפה מסוג "CVT")  131 קמ"ש (מנוע 658 סמ"ק, הנעה קדמית, תמסורת אוטומטית רציפה מסוג "CVT")  133 קמ"ש (מנוע 658 סמ"ק, הנעה קדמית, תמסורת ידנית)  134 קמ"ש (מנוע 658 סמ"ק, הנעה 4x4, תמסורת ידנית)
 צריכת דלק:  5.4 ליטר ל-100 ק"מ (מנוע 658 סמ"ק, הנעה קדמית, תמסורת ידנית)  6.9 ליטר ל-100 ק"מ (מנוע 658 סמ"ק, הנעה קדמית, תמסורת אוטומטית רציפה מסוג "CVT")  7.3 ליטר ל-100 ק"מ (מנוע 658 סמ"ק, הנעה 4x4, תמסורת ידנית)  7.0 ליטר ל-100 ק"מ (מנוע 658 סמ"ק, הנעה 4x4, תמסורת אוטומטית רציפה מסוג "CVT")
הונדה N-Van (ביפנית: エヌ バン, באנגלית: Honda N-VAN) הוא מיניוואן קטן המוגדר בקטגוריית כלי הרכב ביפן "Kei car" (אנ')
מתוצרת יצרנית הרכב היפנית הונדה אשר מיוצר משנת 2018 ביפן
"הונדה N-Van"

5 דלתות.
דלתות צד: דלתות הזזה.
מנוע קדמי.
מנוע בנזין.
סוגי הנעות: הנעה קדמית 4x2, הנעה כפולה 4x4.
"הונדה N-Van" > תאוצות

תאוצה בין 0–100 קמ"ש היא 19.6 שניות (מנוע 658 סמ"ק, הנעה קדמית, תמסורת ידנית)
תאוצה בין 0–100 קמ"ש היא 20.7 שניות (מנוע 658 סמ"ק, הנעה 4x4, תמסורת ידנית)
תאוצה בין 0–100 קמ"ש היא 21.2 שניות (מנוע 658 סמ"ק, הנעה קדמית, תמסורת אוטומטית רציפה מסוג "CVT")
תאוצה בין 0–100 קמ"ש היא 22.5 שניות (מנוע 658 סמ"ק, הנעה 4x4, תמסורת אוטומטית רציפה מסוג "CVT")
תמונות

הונדה N-Van
הונדה N-Van
הונדה N-Van
הונדה N-Van
הונדה N-Van
הונדה N-Van
הונדה N-Van, דלתות צד אחוריות - דלתות הזזה
הונדה N-Van - מבט לתא הנהג ולוח מחוונים
הונדה N-Van - מבט ללוח מחוונים
ראו גם

הונדה
הונדה N-WGN
הונדה N-One
הונדה N360
הערות שוליים

↑  "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס
↑  הונדה מתחילה למכור דגם חדש "הונדה N-Van" global.honda/newsroom/news/2018/4180712eng-n-van
↑  "הונדה N-Van" - מפרט automobile-catalog.com/make/honda/n-van/n-van-1/2018
↑  "הונדה N-Van" בפיליפינים topgear.com.ph/tag/Honda-N-Van
↑  "הונדה N-Van" - תמונה (יפנית) -  car.watch.impress.co.jp/docs/news
החברה לחקר התרבות הערבית-היהודית של ימי הביניים

| --- | --- |

אין תמונה חופשית
 מכון מחקר
 תקופת הפעילות:  1984–הווה (כ־40 שנה) 
 בעלי תפקידים
 יו"ר:  שרה סטרומזה 
 מיקום
 מדינה:  ישראל ישראל
 קואורדינטות:  31°46′33″N 35°12′53″E﻿ / ﻿31.775918888889°N 35.214608055556°E﻿ / 31.775918888889; 35.214608055556
 אתר רשמי
 he
 
החברה לחקר התרבות הערבית היהודית של ימי הביניים (ראשי תיבות באנגלית: SJAS) היא אגודה למחקר היהדות דוברת השפה הערבית והאסלאם, והחברה היהודית והערבית בימי הביניים. הוקמה בשיקגו בשנת 1984. מטרתה לחקור את השפות, התרבות ואורח החיים של היהודים בארצות שנכבשו על ידי הערבים מאז המאה ה-6.
מרכז החברה שוכן ביד יצחק בן-צבי בירושלים.
 מקורות חשובים לחקר החברה היהודית בארצות דוברות הערבית הוא אוצר התעודות הגדולות בגניזה הקהירית, וכן אוספים גדולים ברחבי העולם, שאחד החשובים שבהם בעיר סנקט פטרבורג.
 החברה עורכת כנסים בינלאומיים ותומכת במחקרים בנושא ההיסטוריה של יהדות ארצות האסלאם ופרסומם בכתבי עת מדעיים וספרים.
 נשיאת החברה כיום (2024) היא פרופ' שרה סטרומזה.
החברה לחקר יהדות ספרד ופזורתה

| --- | --- |

 תחום:  השכלה גבוהה 
 מדינה:  ישראל 
 מטה הארגון:  האוניברסיטה העברית בירושלים 
 תקופת הפעילות:  2009–הווה (כ־15 שנים) 
 www.sefarad-studies.org
 
החברה לחקר יהדות ספרד ופזורתה היא אגודה למחקר ולהפצת ידע מגוון על יהדות חצי האי האיברי, אשר הוקמה בשנת 2009. תחומי ההתעניינות החברה כוללים את יהדות ספרד עד לגירוש בשנת 1492 ויהדות פורטוגל, והפזורה הספרדית, בימי הביניים והעת החדשה. צאצאי מגורשי ספרד נפוצו לכל עבר, אל צפון אפריקה, אל מערב, מרכז ומזרח אירופה, אל האימפריה העות'מאנית וארץ ישראל ואל ארצות העולם החדש, בהם יבשת אמריקה, והקימו בהם קהילות חדשות והשפיעו רבות על מקומותיהם החדשים ועל הקהילות היהודיות הוותיקות.
החברה קשורה אל מכון בן צבי לחקר הקהילות היהודיות במרחב דובר הערבית.
עד פטירתו עמד בראשה פרופ' יום טוב עסיס מהאוניברסיטה העברית.
הונדה T360

| --- | --- |

Honda T360, שנת 1963
 מאפיינים כלליים
 יצרן:  הונדה
 שנות ייצור:  1963–1967
 הרכבה:  יפן יפן
 מודל אחריו:  Honda TN360 (אנ')
 אורך:  2,900 מ"מ
 רוחב:  1,295 מ"מ
 גובה:  1,525 מ"מ
 משקל:  550 ק"ג (ריק), מטען 350 ק"ג ("הונדה T360" מנוע 356 סמ"ק)  610 ק"ג (ריק), מטען 350 ק"ג ("הונדה T360", מנוע 354 סמ"ק)  640 ק"ג (ריק), מטען 400 ק"ג ("הונדה T500", מנוע 531 סמ"ק)
 בסיס גלגלים:  2,000 מ"מ
 מפרט טכני
 מנוע:  4 צילינדרים, 356 סמ"ק המפיק 30 כ"ס ב-8,500 סל"ד, יחס דחיסה 8.5:1 (מנוע "הונדה" מדגם "K250E", יוצר בין השנים 1961-1963)  4 צילינדרים, 354 סמ"ק המפיק 30 כ"ס ב-8,600 סל"ד, יחס דחיסה 8.5:1 (יוצר בין השנים 1963–1967)  4 צילינדרים, 531 סמ"ק המפיק 38 כ"ס ב-7,500 סל"ד, יחס דחיסה 9.5:1 (מנוע "הונדה" מדגם "K280E", יוצר בין השנים 1964–1967)
 הילוכים:  תמסורת ידנית - 4 מהירויות
 מהירות מרבית:  100 קמ"ש (מנוע 356 סמ"ק)  100 קמ"ש (מנוע 354 סמ"ק)  110 קמ"ש (מנוע 531 סמ"ק)
 צריכת דלק:  5.88 ליטר ל-100 ק"מ (מהירות 90 קמ"ש, מנוע 356 סמ"ק)  5.88 ליטר ל-100 ק"מ (מהירות 100 קמ"ש, מנוע 354 סמ"ק)  5.55 ליטר ל-100 ק"מ (מהירות 100 קמ"ש, מנוע 531 סמ"ק)
הונדה T360 (באנגלית: Honda T360) הוא טנדר המוגדר בקטגוריית כלי הרכב ביפן "Kei car" (אנ')
מתוצרת יצרנית הרכב היפנית הונדה אשר יוצר בין השנים 1963–1967.
"הונדה T360"

יוצרו 108,960 יחידות מדגם "הונדה T360".
יוצרו 10,226 יחידות מדגם "הונדה T500".
2 נוסעים (נהג + נוסע).
מנוע קדמי.
מנוע בנזין.
קיבולת מכל דלק - 20 ליטר.
דגמים

"הונדה T360".
"הונדה T500".
תמונות

"הונדה T360"
"הונדה T360"
"הונדה T360"
"הונדה T360"
"הונדה T360"
"הונדה T500"
ראו גם

הונדה
הערות שוליים

↑  "הונדה T360" web.archive.org/web/20060221162532
↑  "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס
↑  "הונדה T360" roadandtrack.com/car-culture/classic-cars/a12809820/honda-t360
↑  "הונדה T360" - תמונה global.honda/heritage/timeline/product-history/automobiles
↑  "הונדה T500"  web.archive.org/web/20060221162537
הוליוול

| --- | --- |

מרכז העיר הוליוול
 מדינה:  הממלכה המאוחדת הממלכה המאוחדת
 אומה:  ויילס ויילס
 מחוז:  פלינטשייר
 אוכלוסייה:  ‏
  ‑ בעיר:  9,225 (2021)
 קואורדינטות:  53°15′29″N 3°14′34″W﻿ / ﻿53.258065°N 3.242697°W﻿ / 53.258065; -3.242697
 אזור זמן:  UTC
 http://holywell-town.co.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הוליוול(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הוליוול(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיהוליוול(למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיהוליוול  he tabBackground:;tabBorder:#aaa;defaultTab:0;
הוליוול (באנגלית: Holywell, בוולשית: Treffynnon) היא עיר בוויילס. היא נמצאת בקרבת שפך של הנהר די.
היסטוריה

מקור שם העיר הוא במעיין של ויניפרד הקדושה הנמצא בקרבת העיר. המעיין ידוע עוד מתקופה הרומית והיה מקום עלייה לרגל של נוצרים החל משנת 660. לפי המסורת וינפרד הקדושה נהרגה במקום.
במהלך המאה ה-19 העיירה גדלה במהירות והתפתחה למקום ייצור נחושת, עופרת וכותנה. אספקת המים הנדרשת לתהליך היה מההרים הסמוכות לעיר. במחצית המאה ה-19 העיר חוברה למערכת מסילת רכבת. בשנות ה-60 של המאה ה-20 תחנת רכבת נסגרה.
בשנת 2008 בעיר נפתח בית חולים חדש.
ראו גם

באר ויניפרד הקדושה
החברה לחקר מצרים

| --- | --- |

 מדינה:  מצרים 
 מטה הארגון:  לונדון 
 מייסדים:  אמליה אדוארדס, Reginald Stuart Poole 
 תקופת הפעילות:  1882–הווה (כ־142 שנים) 
 www.ees.ac.uk
 
החברה לחקר מצרים (באנגלית:  Egypt Exploration Society , ובקיצור – .E.E.S), היא החברה החשובה ביותר בממלכה המאוחדת העוסקת בקידום וטיפוח המחקר בנושא אגיפטולוגיה.
החברה נוסדה בשנת 1882 והייתה ידועה בתחילה בשם הקרן לחקר מצרים (באנגלית: Egypt Exploration Fund, ובקיצור – .E.E.F). ייסוד הקרן נעשה בעיקר ביוזמתם של האגיפטולוגית החובבת אמליה אדוארדס ואיש המוזיאון הבריטי רג'ינלד סטיוארט פול(אנ'). השם שונה ל"חברה לחקר מצרים" בסיום מלחמת העולם הראשונה.
החברה עסקה בחפירות ארכאולוגיות רבות של אתרים במצרים כגון סקארה, אל עמארנה, ודיר אל-בחרי, שם נמצאה קבר המלכה חתשפסות. החברה מימנה את חפירותיו הראשונות של פלינדרס פיטרי במצרים בין השנים 1884 – 1886, ושוב בין השנים 1896 – 1904
החברה מוציאה לאור שנתון בשם Journal of Egyptian Archaeology וכן כתב עת דו-שנתי בשם  Egyptian Archaeology. שני הביטאונים מופצים לחברי החברה. בנוסף מפרסמת החברה בנפרד דוחות חפירה של האתרים שהיא יוזמת את חפירתם.
לחברה שני משרדים, בלונדון ובקהיר.
הוגו קובונטיי

| --- | --- |

דיוקן מ-1791
 לידה:  1 באפריל 1750 ולייקי דדרקלי (אנ'), ווהלין
 פטירה:  28 בפברואר 1812 (בגיל 61) ורשה, דוכסות ורשה
 מדינה:  הדוכסות הגדולה של ליטא 
 מקום קבורה:  בית הקברות פובונזקי
 פעילות בולטת:  רפורמטור של החוקה ואיש חינוך פולני בולט
 השכלה:  האוניברסיטה היגלונית 
 מעסיק:  האוניברסיטה היגלונית 
 תפקיד:  Grand Referendary of Lithuania (cleric) (18 במאי 1787–מאי 1791)  Vice-Chancellor of the Crown (17 במאי 1791–11 במאי 1793) 
 מפלגה:  היעקובינים הפולנים 
 השקפה דתית:  נצרות קתולית
 פרסים והוקרה:  עיטור מסדר העיט הלבן של פולין  מסדר סטניסלב הקדוש 
 חתימה:   
 
קובונטיי, מאת יאן פייפר, 1810
פרוטומה של קובונטיי בפארק ירדן (אנ') בקרקוב
הוּגוֹ קוֹֹבוֹנְטַי (בפולנית: Hugo Stumberg Kołłątaj, לעיתים נכתב Kołłątay‏, 1 באפריל 1750 – 28 בפברואר 1812) היה רפורמטור של החוקה ואיש חינוך פולני בולט, ואחת הדמויות הבולטות של עידן הנאורות בפולין (אנ'). הוא כיהן כסגן הקנצלר (אנ') (סגן ראש הממשלה) בשנים 1791–1792. הוא היה כומר רומי-קתולי, פעיל חברתי ופוליטי, הוגה דעות פוליטי, היסטוריון, פילוסוף ואיש אשכולות.